cyanic-selkie/wikianc huggingface dataset:
Διαχείριση κινδύνου
Χρήση ανάλυσης των κινδύνων
Σε περίπτωση που προκύπτει κάποιος σημαντικός κίνδυνος είναι φυσικό να υπάρχει κάποιο σχέδιο αντιμετώπισης. Αυτά τα σχέδια αντιμετώπισης πρέπει να αποτελούν μέρος της πρότασης του έργου. Την χρήση τεχνικών ανάλυσης των κινδύνων συνήθως απαιτεί η πολιτική της εταιρίας και οι πελάτες.
Πλεονεκτήματα της διαχείρισης κινδύνου
Με την διαχείριση κινδύνου παρέχεται ένα σημαντικό όπλο για την βελτίωση των σχεδίων του έργου και ταυτόχρονα εξασφαλίζεται μια καλύτερη αποτύπωση της πραγματικότητας. Ήδη από την φάση του σχεδιασμού επισημαίνονται οι τομείς που χρειάζονται περισσότερη προσοχή. Έτσι είναι δυνατή η πιο άμεση και γρήγορη αντιμετώπιση των κινδύνων. Ακόμη δίνεται η δυνατότητα ποσοτικοποίησης του κινδύνου και ταυτόχρονα η δυνατότητα παρακολούθησης της πορείας αυτού του παράγοντα στο παρελθόν με σκοπό να αξιοποιηθεί η γνώση στο μέλλον σε άλλα έργα.
Πηγές
Κατηγορία:Διοίκηση και Διαχείριση Έργων Κατηγορία:Ασφάλεια Κατηγορία:Διοίκηση Επιχειρήσεων Κατηγορία:Μηχανική συστημάτων Κατηγορία:Αναλογιστική επιστήμη
Τζέραϊ Γκραντ
Ο Χάρβεϊ Τζέραϊ Γκραντ (αγγλικά:Harvey Jerai Grant, γενν. στις 10 Ιανουαρίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για τον Προμηθέα Πάτρας.
Κολεγιακή σταδιοδρομία
Στην τετραετή σταδιοδρομία τους στους Κλέμσον Τάιγκερς, ο Γκραντ έπαιξε σε 127 αγώνες (σε 63 ως βασικός), όπου είχε κατά μέσο όρο 6,7 πόντους, 4,3 ριμπάουντ και 1,6 τάπες σε 17,9 λεπτά ανά αγώνα.
Σίντνεϊ Κινγκς
Στις 9 Αυγούστου 2011, ο Γκραντ υπέγραψε με τους Σίντνεϊ Κινγκς για τη σεζόν 2011-12. Κέρδισε τη διάκριση του Παίκτη της Εβδομάδας στους γύρους 14 και 24. Σε 28 αγώνες για τους Κινγκς, είχε μέσο όρο 11,9 πόντους, 8,1 ριμπάουντ και 1,1 ασίστ ανά αγώνα.
Ένελ Μπρίντιζι
Στις 7 Ιουλίου 2012, ο Γκραντ εντάχθηκε στους Χιούστον Ρόκετς για το NBA Σάμερ Λιγκ 2012. Στις 23 Ιουλίου, υπέγραψε με την ιταλική Ένελ Μπρίντιζι για τη σεζόν 2012-13. Σε 30 αγώνες για την ομάδα, είχε μέσο όρο 4,5 πόντους και 3,4 ριμπάουντ ανά αγώνα.
Χάποελ Χολόν και Βέντσπιλς
Τον Ιούλιο του 2013, ο Γκραντ υπέγραψε με την ισραηλινή Χάποελ Χολόν για τη σεζόν 2013-14. Το Νοέμβριο του 2013, έφυγε από την Χολόν και υπέγραψε με την βοσνιακή ΧΚΚ Σίροκι για το υπόλοιπο της σεζόν. Αργότερα, αποχώρησε από την ομάδα, πριν εμφανιστεί σε αγώνα γι αυτήν.
Στις 13 Δεκεμβρίου 2013, υπέγραψε με την λετονική Βέντσπιλς για το υπόλοιπο της σεζόν. Σε 22 αγώνες πρωταθλήματος για την ομάδα, είχε κατά μέσο όρο 11,7 πόντους και 5,5 ριμπάουντ ανά αγώνα, βοηθώντας την ομάδα να κερδίσει το Πρωτάθλημα Λετονίας 2013-14.
Στις 28 Ιουλίου 2014, ανανέωσε το συμβόλαιο με την Βέντσπιλς για τη σεζόν 2014-15. Σε 28 αγώνες πρωταθλήματος για την ομάδα, είχε μέσο όρο 11,8 πόντους, 6,3 ριμπάουντ και 1,0 ασίστ ανά αγώνα.
Νεπτούνας
Στις 25 Ιουλίου 2015, ο Γκραντ υπέγραψε με τη λιθουανική Νεπτούνας. Βοήθησε τη Νεπτούνας να φτάσει στους τελικούς του Πρωταθλήματος Λιθουανίας για δεύτερη φορά στην ιστορία της ομάδας και βοήθησε την ομάδα να έχει μία πολύ σταθερή σεζόν στο Eurocup, φτάνοντας στη φάση του Top16. Είχε κατά μέσο όρο 9,6 πόντους και 6,0 ριμπάουντ ανά αγώνα στο πρωτάθλημα και 8,9 πόντους και 6,2 ριμπάουντ στο EuroCup.
Στις 10 Ιουλίου 2016, ανανέωσε το συμβόλαιο του με τη Νεπτούνας, με την οποία είχε μέσο όρο 8,8 πόντους και 5,6 ριμπάουντ στο πρωτάθλημα.
Μπάσκετ Ραβένα και Τροταμούνδος ντε Καραμπόμπο
Στις 21 Αυγούστου 2017, ο Γκραντ υπέγραψε με την Μπάσκετ Ραβένα στη 2η κατηγορία Ιταλίας.
Στις 13 Μαΐου 2018, υπέγραψε με την Τροταμούνδος ντε Καραμπόμπο από τη Βενεζουέλα.
Επιστροφή στη Νεπτούνας
Στις 19 Ιουλίου 2018, ο Γκραντ επέστρεψε στη Νεπτούνας.
Στρασμπούρ
Την 1η Ιουνίου 2019, ο Γκραντ υπέγραψε με την Στρασμπούρ στο Πρωτάθλημα Γαλλίας.
ΑΕΚ
Στις 27 Δεκεμβρίου 2019, ο Γκραντ υπέγραψε επίσημα με την ΑΕΚ για το υπόλοιπο της σεζόν 2019-20. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57.
Προσωπική ζωή
Ο Γκραντ και η σύντροφος του, Τζέσικα, έχουν μία κόρη που ονομάζεται Χέιλ. Ο Γκραντ έκανε πρόταση γάμου στη φίλη του κατά τη διάρκεια ενός εντός έδρας αγώνα της Νεπτούνας το 2016.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Σίντνεϊ Κινγκς Κατηγορία:Καλαθοσφαιριστές αυστραλιανών συλλόγων Κατηγορία:Καλαθοσφαιριστές Νιου Μπάσκετ Μπρίντιζι Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Χάποελ Ολόν Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές ΜΚ Βέντσπιλς Κατηγορία:Καλαθοσφαιριστές λετονικών συλλόγων Κατηγορία:Καλαθοσφαιριστές Νεπτούνας Κλαϊπέντα Κατηγορία:Καλαθοσφαιριστές λιθουανικών συλλόγων Κατηγορία:Καλαθοσφαιριστές Μπάσκετ Ραβένα Πιέρο Μανέτι Κατηγορία:Καλαθοσφαιριστές Τροταμούνδος ντε Καραμπόμπο Κατηγορία:Καλαθοσφαιριστές βενεζουελάνικων συλλόγων Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ Κατηγορία:Καλαθοσφαιριστές Πρωταθλήματος Γαλλίας Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα
Αντιλυσσικό εμβόλιο
Το αντιλυσσικό εμβόλιο είναι ένα εμβόλιο που προφυλάσσει από τη μόλυνση από τον ιό της λύσσας. Υπάρχουν διάφορα διαθέσιμα εμβόλια που είναι τόσο ασφαλή όσο και αποτελεσματικά. Χρησιμοποιούνται για την προστασία από τον ιό της λύσσας πριν αλλά και μετά από την έκθεση στον ιό, για παράδειγμα από δάγκωμα σκύλου ή νυχτερίδας. Η ανοσία που προκύπτει μετά από τρεις δόσεις του εμβολίου είναι μακροχρόνια. Χορηγούνται συνήθως μέσω υποδόριας ή ενδομυϊκής έγχυσης. Μετά την προσβολή από τον ιό, το εμβόλιο συνήθως χορηγείται μαζί με αντιλυσσική ανοσοσφαιρίνη. Σε όσους βρίσκονται σε υψηλό κίνδυνο έκθεσης στον ιό συστήνεται να εμβολιάζονται προληπτικά πριν από την ενδεχόμενη έκθεση. Τα εμβόλια είναι αποτελεσματικά τόσο για τους ανθρώπους όσο για τα ζώα. Ο εμβολιασμός των σκύλων είναι μια πολύ αποτελεσματική μέθοδος για την προφύλαξη των ανθρώπων από τη νόσο.
Ασφάλεια
Μπορεί να χρησιμοποιούνται με ασφάλεια σε όλες τις ηλιακές ομάδες. Περίπου το 35-45% των ανθρώπων ενδέχεται να παρουσιάσουν για σύντομο χρονικό διάστημα κοκκίνισμα και πόνο στο σημείο της έγχυσης. Περίπου το 5-15% των ανθρώπων ενδέχεται να αναπτύξει πυρετό, πονοκεφάλους ή ναυτία. Μετά την έκθεση στον ιό της λύσσας δεν έχουν αναφερθεί αντενδείξεις που να συνδέονται με τη χρήση του εμβολίου. Τα περισσότερα εμβόλια δεν περιέχουν θειομερσάλη. Εμβόλια που παρασκευάζονται από νευρικούς ιστούς χρησιμοποιούνται σε ορισμένες χώρες, κυρίως στην Ασία και τη Λατινική Αμερική, αλλά είναι λιγότερο αποτελεσματικά και έχουν περισσότερες παρενέργειες. Γι’ αυτόν τον λόγο, δεν συνιστάται η χρήση τους από τον Παγκόσμιο Οργανισμό Υγείας.
Κοινωνία και πολιτισμός
Εκατομμύρια άνθρωποι παγκοσμίως έχουν εμβολιαστεί και εκτιμάται ότι με τον εμβολιασμό σώζονται ετησίως πάνω από 250.000 άτομα. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Από το 2014, το κόστος χονδρικής για μια θεραπευτική αγωγή κυμαίνεται από 44 έως 78 δολάρια. Στις Ηνωμένες Πολιτείες, μια σειρά του εμβολίου της λύσσας κοστίζει πάνω από 750 δολάρια.
Παραπομπές
Λυσσα
Μακλ Ρόου
Το Μακλ Ρόου (αγγλικά Muckle Roe) είναι νησί του Ηνωμένου Βασιλείου και συγκεκριμένα το έβδομο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ και το Γουέλσεϊ. Έχει έκταση 17,7 τ.χλμ. και 130 κατοίκους (2011). Από το 1905 το νησί συνδέεται μέσω γέφυρας, στο Στενό Roe, με το Μέινλαντ. Η κατασκευή της γέφυρας είχε σαν αποτέλεσμα την αντιστροφή της μείωσης του πληθυσμού. Η γέφυρα αντικαταστάθηκε με καινούρια το 1999.
Εξωτερικοί σύνδεσμοι
Κατηγορία:Σέτλαντ
Απολυταρχική καθοδήγηση
Απολυταρχική καθοδήγηση είναι ένας από τους τρεις τρόπους άσκησης της ηγεσίας στον εργασιακό χώρο.
Στην απολυταρχική καθοδήγηση οτιδήποτε λέει ο διευθυντής ενός οργανισμού/εταιρίας θα πρέπει να ακολουθείται πιστά από τους υφιστάμενους οι οποίοι έχουν μικρή ή καθόλου συμμετοχή στην λήψη αποφάσεων.
Για να επιτευχθεί το αποτέλεσμα αυτό το διευθυντικό στέλεχος χρησιμοποιεί την εξουσία που του εξασφαλίζει η ιεραρχική του θέση. Βέβαια υπάρχει θετική αλλά και αρνητική πλευρά σε αυτόν τον τρόπο άσκησης της ηγεσίας.
Η θετική πλευρά αυτής της τακτικής είναι ότι επιτυγχάνονται καλά αποτελέσματα σε περιπτώσεις όπου η ίδια η φύση της εργασίας δεν αφήνει περιθώρια για επιλογές(π.χ. μια γραμμή συναρμολόγησης). Αυτό εξαρτάται σαφώς από τους υφιστάμενους του οργανισμού αν είναι πειθαρχημένη ή όχι. Αντίθετα η αρνητική πλευρά ότι οι υφιστάμενοι δεν έχουν ελεύθερο πεδίο δράσης λόγω του απολυταρχικού ηγέτη που συνήθως δέχεται όλη την αναγνώριση για τις επιτυχίες ενώ επιρρίπτει όλες τις ευθύνες για τις αποτυχίες στους εργαζόμενους. Ο τρόπος αυτός μπορεί να χρησιμοποιηθεί στην εποχή μας σε οργανισμούς αλλά επιλεκτικά διότι διαταράσσει την λειτουργία του.
Κατηγορία:Εργασιακή οικονομική
Καρχαρίας ταύρος
Ο καρχαρίας ταύρος (επιστημονική ονομασία Carcharias taurus - Καρχαρίας ο ταύρος), γνωστός και ως γκρι καρχαρίας τροφός, είναι ένας μεγάλος καρχαρίας που κατοικεί σε παράκτια ύδατα σε όλο τον κόσμο. Παρά την άγρια και δυναμική του εμφάνιση είναι ένα ήρεμο και αργό είδος. Θεωρείται ότι δεν είναι επιθετικό, εκτός και αν προκληθεί. Θεωρείται ως το πιο διαδεδομένο είδος καρχαρία σε αιχμαλωσία σε ενυδρεία, κυρίως λόγου του μεγάλου μεγέθους του, την μεγαλύτερη προσαρμοστικότητα σε συνθήκες αιχμαλωσίας και τα καμπύλα, με άγρια εμφάνιση δόντια του. μικρογραφία|Το εντυπωσιακό στόμα του καρχαρία ταύρου Το σώμα του είναι χοντρό, με δύο μεγάλα ραχιαία πτερύγια και η ουρά είναι επιμήκης και έχει μακρύ άνω λοβό. Φτάνει σε μήκος τα 3,5 μέτρα. Αυτός ο καρχαρίας ζυγίζει 90 έως 160 κιλά, με ζώα μέγιστου βάρους 300 κιλών να έχουν αναφερθεί. Στο παρελθόν ο καρχαρίας ταύρος έχει ταξινομηθεί τόσο στο γένος Καρχαρίας, όσο και στο γένος Οδοντάσπις, μαζί με τον αγριοκαρχαρία. Τρέφεται κυρίως με ψάρια, νεαρούς καρχαρίες και σαλάχια, καλαμάρια και καρκινοειδή. Ο καρχαρίας ταύρος είναι ωοζωοτόκος. Τα μικρά του καρχαρία ταύρου ενδομήτρια κανιβαλίζουν και καταναλώνουν άλλα έμβρυα σε ανάπτυξη.
Παραπομπές
Κατηγορία:Λαμνόμορφα Κατηγορία:Καρχαρίες
6354 Βαγγέλης
Ο Βαγγέλης (Vangelis) είναι αστεροειδής της Κύριας Ζώνης. Ανακαλύφθηκε το 1934 από τον Εζέν Ντελπόρτ (Γαλλ.: Eugène Joseph Delporte) στο Uccle της Γαλλίας. Ονομάστηκε έτσι, σε μεταγενέστερο χρονικό σημείο, προς τιμήν του διεθνούς φήμης συνθέτη Βαγγέλη Παπαθανασίου.
Η μέση διάμετρος του Βαγγέλη δεν είναι γνωστή. Έχει απόλυτο μέγεθος (όπως ορίζεται για το Ηλιακό Σύστημα) 11,8. Περιστρέφεται γύρω από τον εαυτό σε 4,115 ώρες και έχει φασματικό τύπο C (ανθρακούχος).
Πηγές
Βαγγελης
Τζέισον Γιαμπλόνσκι
Ο Τζέισον Γιαμπλόνσκι (Jayson Jablonsky, γεννημένος στις 23 Ιουλίου 1985) είναι Αμερικανός διεθνής πρώην πετοσφαιριστής. Έχει ύψος 198εκ και αγωνίζεται στη θέση του ακραίου.
Καριέρα
Ο Τζέισον Γιαμπλόνσκι πρωτοέπαιξε βόλει με την Κολλεγιακή ομάδα του Πανεπιστημίου Ιρβάϊν της Καλιφόρνια, στο οποίο εισήχθη το 2003. Μετά την αποφοίτησή του, αποφάσισε να συνεχίσει την καριέρα του στο Πουέρτο Ρίκο και τους Πλεϊέρος Σαν Χουάν.
Το 2008 αποφάσισε να συνεχίσει την καριέρα του στην Ευρώπη και συγκεκριμένα στην Ελλάδα και την ΑΕΚ. Ωστόσο, στην ΑΕΚ δεν έκατσε παρά μόνο λίγους μήνες, ενώ στη συνέχεια μεταπήδησε στην Ιταλία για λογαριασμό της Μπολόνια.
Το 2009 επέστρεψε στο Πουέρτο Ρίκο και μετεγγράφη στους Λεόνες Ντε Πονς, ωστόσο τον Ιούνιο του 2010 επέστρεψε ξανά στην Ελλάδα, αυτήν τη φορά για λογαριασμό του Ολυμπιακού Πειραιώς. Με τον Ολυμπιακό κατέκτησε το εγχώριο νταμπλ του 2011, οπότε και έληξε το συμβόλαιό του με την πειραϊκή ομάδα.
Την περίοδο 2011-12 αγωνίστηκε στο γαλλικό πρωτάθλημα με την Τουρκουά, ενώ τον Σεπτέμβριο του 2012 μετεγγράφη στη Σλοβένικη Βόλεϊ Λουμπλιάνα. Τον Ιανουάριο του 2013 αποφάσισε να συνεχίσει την καριέρα του στη Σαουδική Αραβία και συγκεκριμένα στην Αλ Αχλί, ωστόσο πέντε μόλις μήνες μετά τη μετακίνησή του αυτή, ο Γιαμπλόνσκι επέστρεψε στη Γαλλία παίρνοντας μεταγραφή στη Τουρ.
Την περίοδο 2014-2015 αγωνίστηκε στο κινεζικό πρωτάθλημα με τη Φουτζίαν, ενώ τον Ιανουάριο μετεγγράφη στον Π.Α.Ο.Κ. με τον οποίο κατέκτησε το πρωτάθλημα του 2016. Την περίοδο 2016-17 αγωνίστηκε με τους Ίντιος ντε Μαγιαγκέζ του Πουέρτο Ρίκο, και έκλεισε την καριέρα του το 2017 στην Αλ Μουχαράκ του Μπαχρέιν.
Διεθνείς συμμετοχές
Ένα αργυρό μετάλλιο στο πρωτάθλημα εθνών Βορείου Αμερικής το 2011 και ένα χρυσό στο Παγκόσμιο Κύπελλο Εθνών το 2015.
Πηγές
Κατηγορία:Αμερικανοί πετοσφαιριστές Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΑΕΚ Κατηγορία:Πετοσφαιριστές ΠΑΟΚ
Βασίλειος Νικολόπουλος
Ο Βασίλειος Νικολόπουλος (1816-1887) ήταν Έλληνας πολιτικός του 19ου αιώνα, εκλεγμένος βουλευτής και πολλές φορές υπουργός σε πολλά υπουργεία από το 1862 έως το 1874.
Βιογραφικά στοιχεία
Γεννήθηκε στην Καρύταινα της Επαρχίας Γορτυνίας το έτος 1816. Έμαθε τα πρώτα του γράμματα στην ιδιαίτερη πατρίδα του και διακρίνονταν πάντα πρώτος μαθητής. Τον ανέλαβε ο αρχιεπίσκοπος Καρυταίνης Ιγνάτιος στο σπίτι του, ο οποίος ανακάλυψε την κλίση του Βασιλείου στα γράμματα και έγινε προσωπικός του δάσκαλος. Μετέβη στην Αθήνα και σπούδασε νομικά, τελειώνοντας το 1846 με άριστα στις διδακτορικές εξετάσεις. Ήταν ο πρώτος πτυχιούχος της Νομικής Σχολής του Πανεπιστημίου Αθηνών.
Σωκράτης Κάτσικας
Ο Σωκράτης Κάτσικας (Αθήνα, 1960) είναι Έλληνας επιστήμονας υπολογιστών, με εξειδίκευση στην ασφάλεια πληροφοριακών συστημάτων, ο οποίος διατελεί υπουργός ψηφιακής διακυβέρνησης στην υπηρεσιακή κυβέρνηση Ιωάννη Σαρμά. Έχει διατελέσει πρύτανης του Πανεπιστημίου Αιγαίου (2003-2006), γενικός γραμματέας Τηλεπικοινωνιών και Ταχυδρομείων του υπουργείου Υποδομών, Μεταφορών και Δικτύων (2009 - 2012) και πρόεδρος του Εθνικού Συμβουλίου Παιδείας (2013-2015).
Βασίλειος Νικολόπουλος
Βιογραφικά στοιχεία
Διορίστηκε δικαστής από τον Όθωνα, ο οποίος εκτίμησε τις ικανότητές του. Προάχθηκε αμέσως στην θέση του Προέδρου των Πρωτοδικών και μετά από λίγο έγινε Εφέτης και εν συνεχεία Γενικός Γραμματέας του Υπουργείου Δικαιοσύνης.
Σωκράτης Κάτσικας
Παραπομπές
κατηγορία:Έλληνες επιστήμονες υπολογιστών Κατηγορία:Έλληνες πανεπιστημιακοί Κατηγορία:Έλληνες υπουργοί Ψηφιακής Διακυβέρνησης Κατηγορία:Πρυτάνεις Ελληνικών Πανεπιστημίων Κατηγορία:Έλληνες Γενικοί Γραμματείς
Βασίλειος Νικολόπουλος
Βιογραφικά στοιχεία
Παντρεύτηκε την Σταματίνα, θυγατέρα του Δ. Βούλγαρη.
Διετέλεσε επί σειρά ετών βουλευτής Αρκαδίας και Υπουργός Δημοσίας Εκπαίδευσης στην επαναστατική κυβέρνηση του 1862 και την Κυβέρνηση του Οροπεδίου του 1863, των Εσωτερικών, επί κυβερνήσεως Ρούφου το 1865 και Εσωτερικών επίσης επί κυβερνήσεως Δ. Βούλγαρη το 1871 και Υπουργός Δικαιοσύνης και Ναυτικών στην κυβέρνηση Βούλγαρη του 1874. Ήταν γαμπρός του Δ. Βούλγαρη.
Η πικρότερη στιγμή της καριέρας του ήταν όταν το 1875 κατηγορήθηκε για ανάμειξη στα Σιμωνιακά. Καταδικάστηκε από Ειδικό Δικαστήριο που συστήθηκε τότε σε φυλάκιση επί δωροληψία και αποσύρθηκε της πολιτικής σκηνής μέχρι το 1887.
Δήμος Παιονίας
Ιστορικά στοιχεία
Κατά την αρχαιότητα κατοικήθηκε από Παίονες και Βοτιαίους. Αναφέρεται στην Ιλιάδα του Ομήρου, ως χώρα παρά ...τον ευρυρρέοντα Αξιό.... Στα χρόνια της κλασικής αρχαιότητας συμπεριλήφθηκε στο Βασίλειο των Μακεδόνων και άνθησαν πολλές ελληνικές πόλεις, όπως η Ευρωπός, η Αταλάντη, η Ειδομένη, τα Ταυριανά κ.α. Στους Περσικούς πολέμους καταλήφθηκε από τους Πέρσες. Κατά τον Πελοποννησιακό Πόλεμο, λόγω της συμμαχίας με τη Σπάρτη, δέχτηκε την καταστροφική επίθεση των συμμάχων των Αθηναίων, Θρακών υπό τον Σιτάλκη. Στους Ρωμαϊκούς και Βυζαντινούς χρόνους πέρασε σε αφάνεια, λόγω των πολλών και καταστροφικών επιδρομών βορείων λαών. Μετά από μια μακραίωνη Οθωμανική περίοδο, συμμετείχε στην Ελληνική Επανάσταση του 1821, με σημαντικότερους αγωνιστές τον Ζαφέιριο Σταματιάδη από την Ειδομένη και τον οπλαρχηγό Δημήτριο Τσώρα από το Πάικο. Οι απώλειες ήταν βαριές, με την καταστροφή του Πολυκάστρου, της Ειδομένης, των Αλτσάκ Καλυβίων, του Κάστρου και του Άσπρου. Μετά τη συμμετοχή των κατοίκων στις Μακεδονικές Επαναστάσεις του του 1878 και του 1896, καθώς και στο Μακεδονικό αγώνα, απελευθερώθηκε τελικά κατά τους Βαλκανικούς πολέμους 1912/1913 και ενώθηκε με την υπόλοιπη Ελλάδα.
Βασίλειος Νικολόπουλος
Βιογραφικά στοιχεία
Απεβίωσε στην Αθήνα στις 22 Ιανουαρίου 1887.
Δήμος Παιονίας
Ιστορικά στοιχεία
Η επίσημη αργία εορτάζεται στις 24 Οκτωβρίου, ημέρα της απελευθέρωσης της ιστορικής έδρας του Δήμου, Γουμένισσας στις 24 Οκτωβρίου του 1912.
Βασίλειος Νικολόπουλος
Πηγές
Νικολοπουλος Νικολοπουλος Νικολοπουλος Νικολοπουλος Κατηγορία:Οικογένεια Κουντουριώτη Νικολοπουλος
Δήμος Παιονίας
Δημοτική Ενότητα Πολυκάστρου
Δήμος του Νομού Κιλκίς, μέχρι την 31-12-2010. Η Δ. Ενότητα αποτελείται από ένδεκα κοινότητες και έχει συνολικό πληθυσμό 12.732 κατοίκους. Η Δημοτική Ενότητα Πολυκάστρου περιλαμβάνει τις παρακάτω κοινότητες και οικισμούς.
Αναστασία Κοτανίδου
Η Αναστασία Κοτανίδου είναι Ελληνίδα ιατρός, από το Χωρύγι Κιλκίς, η οποία διατέλεσε υπουργός Υγείας στην υπηρεσιακή κυβέρνηση Ιωάννη Σαρμά 2023. Κατά τη διάρκεια της πανδημίας COVID-19 στην Ελλάδα ήταν μέλος της επιτροπής εμπειρογνωμόνων του υπουργείου και πρόεδρος της επιτροπής για τον σχεδιασμό νέων κλινών μονάδων ενταντικής θεραπείας.
Δήμος Παιονίας
Δημοτική Ενότητα Γουμένισσας
Δήμος του Νομού Κιλκίς, μέχρι την 31-12-2010. Η Δ. Ενότητα αποτελείται από τέσσερις κοινότητες και έχει συνολικό πληθυσμό 6.819 κατοίκους. Η έκταση της Δ. Ενότητας είναι 200,3 τ.χλμ. Η Δημοτική Ενότητα Γουμενίσσης περιλαμβάνει τις παρακάτω κοινότητες και οικισμούς.
Δημοτική Ενότητα Αξιουπόλεως
Δήμος του Νομού Κιλκίς, μέχρι την 31-12-2010. Η Δ. Ενότητα αποτελείται από επτά κοινότητες και έχει συνολικό πληθυσμό 6.725 κατοίκους. Η Δημοτική Ενότητα Αξιουπόλεως περιλαμβάνει τις παρακάτω κοινότητες και οικισμούς.
Αναστασία Κοτανίδου
H Αναστασία Κοτανίδου γεννήθηκε και μεγάλωσε στη Σόφια της Βουλγαρίας. Αποφοίτησε από την ιατρική σχολή της Σόφιας και τη δεκαετία του '80 πήγε στην Ελλάδα. Αρχικά πήρε την πνευμονολογική ειδικότητα στο Γενικό Νοσοκομείο Λοιμωδών Νόσων Αθηνών και το 1994 απέκτησε την εξειδίκευση στην εντατικολογία. Το 2009 έγινε αναπληρώτρια καθηγήτρια Πνευμονολογίας-Εντατικής Θεραπείας στο Πανεπιστήμιο Αθηνών. Εργάζεται ως εντατικολόγος στο νοσοκομείο Ευαγγελισμός.
Παραπομπές
Κατηγορία:Έλληνες πνευμονολόγοι Κατηγορία:Έλληνες υπουργοί Υγείας
Δήμος Παιονίας
Δημοτική Ενότητα Ευρωπού
Δήμος του Νομού Κιλκίς, μέχρι την 31-12-2010. Η Δ. Ενότητα αποτελείται από πέντε κοινότητες και έχει συνολικό πληθυσμό 6.042 κατοίκους. Η Δημοτική Ενότητα Ευρωπού περιλαμβάνει τις παρακάτω κοινότητες και οικισμούς.
Δημοτική Ενότητα Λιβαδίων
Κοινότητα του Νομού Κιλκίς, μέχρι την 31-12-2010. Η Δ. Ενότητα αποτελείται από μία κοινότητα και έχει συνολικό πληθυσμό 402 κατοίκους. Η Δημοτική Ενότητα Λιβαδίων περιλαμβάνει την ομώνυμη κοινότητα και τους παρακάτω οικισμούς.
Δήμος Αξιουπόλεως
Από το 1935 ως το 1948 ήταν κοινότητα. Το 1948 συστάθηκε ο Δήμος Αξιουπόλεως.
Δήμαρχοι διετέλεσαν οι:
Κοινότητα Ειδομένης
...
Κοινότητα Λιβαδίων
...
Κοινότητα Πλαγιών
...
Κοινότητα Πολυκάστρου
....
Κοινότητα Σκρα
....
Πολ Πιρς
Ο Πολ Άντονι Πιρς (Paul Anthony Pierce, γεννήθηκε 13 Οκτωβρίου 1977) είναι Αμερικανός επαγγελματίας πρώην καλαθοσφαιριστής.
Επιλέχθηκε στο ντραφτ του ΝΒΑ στην 10η θέση από τους Μπόστον Σέλτικς το 1998 και από τότε κάθε σεζόν αγωνίστηκε ως βασικός. Έχει επιλεχθεί δέκα φορές στο NBA All-Star Game και τέσσερις φορές στη καλύτερη ομάδα του NBA, ενώ οδήγησε επίσης τη Βοστώνη στους τελικούς του NBA το 2008 και το 2010, κερδίζοντας το 2008 το πρωτάθλημα. Βραβεύτηκε ως MVP των τελικών NBA του 2008. Κατέχει το ρεκόρ για τα περισσότερα τρίποντα με τους Σέλτικς και είναι ένας από τους μόλις τρεις παίκτες, μαζί με τους Λάρι Μπερντ και Τζον Χάβλιτσεκ, που έχει σημειώσει πάνω από 20.000 πόντους καριέρας μόνο με τους Σέλτικς. Κατατάσσεται επίσης τρίτος στην ιστορία της ομάδας σε παιχνίδια, δεύτερος σε πόντους, έβδομος σε συνολικά ριμπάουντ, πέμπτος στα συνολικά ασίστ, και πρώτος σε συνολικά κλεψίματα.
Το 2013 μετά από 15 επιτυχημένα χρόνια με τους Σέλτικς ο Πιρς έγινε ανταλλαγή στους Μπρούκλιν Νετς μαζί με τους Κέβιν Γκαρνέτ και Τζέισον Τέρι. Την αμέσως επόμενη χρονιά ο Πιρς έφυγε από τους Νετς και υπέγραψε με τους Ουάσινγκτον Ουίζαρντς. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.
Συγκριτικοί έλεγχοι
Ως συγκριτικοί έλεγχοι ορίζονται οι συγκρίσεις που γίνονται μεταξύ των πραγματικών επιχειρησιακών αποτελεσμάτων και των προτύπων ελέγχου. Μια έκθεση απόκλισης, η οποία πληροφορεί ένα διευθυντικό στέλεχος κατά πόσο το τμήμα του έχει υπερβεί ή όχι τον προϋπολογισμό του, αποτελεί ένα συνηθισμένο είδος συγκριτικού διοικητικού ελέγχου.
Μακάμπι Ρανανά
Η Μακάμπι Ρανανά (εβραϊκά: מכבי עירוני רעננה) είναι ομάδα καλαθοσφαίρισης με έδρα τη Ρανανά του Ισραήλ. Η ομάδα κατέκτησε δύο εγχώριους τίτλους, ένα Κύπελλο Συνομοσπονδίας και ένα πρωτάθλημα δεύτερης κατηγορίας. Σε διεθνές επίπεδο κατάφερε να φτάσει έως τη φάση των 16 του Κυπέλλου Κόρατς την περίοδο 2001/02, ενώ συμμετείχε και στη Σουπρολίγκα.
Συγκριτικοί έλεγχοι
Κατηγορία:Οικονομικά
Μακάμπι Ρανανά
Ιστορία
Στο τέλος της περιόδου 1995/96 η ομάδα κέρδισε την άνοδο στην ανώτατη κατηγορία της χώρας, στο Πρωτάθλημα Ισραήλ, με προπονητή τον Έρικ Λέβατς και βοηθό του τον Σαρόν Ντρούκερ. Ο Λούμπεκ ήταν προπονητής τις περιόδους 1996/97 και 1997/98. Σχεδόν σε κάθε αγωνιστική περίοδο κατάφερνε να νικήσει τη Μακάμπι Τελ Αβίβ. Την περίοδο 1997/98 τη νίκησε με 22 πόντους διαφορά (73:95).
Την περίοδο 1999/2000, υπό την καθοδήγηση του Σαρόν Ντρούκερ, ήταν η μόνη φορά που προκρίθηκε στους τελικούς. Επικράτησε της Χάποελ Ιερουσαλήμ με 2:1 νίκες στα προημιτελικά και με 3:0 επί της Ραμάτ Γκαν στα ημιτελικά. Στους τελικούς ηττήθηκε από τη Μακάμπι Τελ Αβίβ με 3:1. Τα επόμενα χρόνια, απέτυχε να προκριθεί στα ημιτελικά των πλέι-οφ, μετείχε στη Σουπρολίγκα τερματίζοντας στην τελευταία θέση του 1ου ομίλου το 2000/01, ενώ έφτασε ως τη φάση των 16 του Κυπέλλου Κόρατς το 2001/02. Το 2002, η ομάδα συγχωνεύτηκε με τη Χερζίλια δημιουργώντας την «Μπνέι Χασαρόν».
Στην αρχή της περιόδου 2011/12, η ομάδα ονομαζόταν «Μπνέι Χασαρόν/Χερζίλια». Στη δεύτερη κατηγορία (Εθνική Λίγκα) η ομάδα μετονομάστηκε και πάλι σε «Μακάμπι Ρανανά». Τον Απρίλιο του 2012, η ​​ομάδα επικράτησε στο διπλό τελικό της Εθνικής Ένωσης έναντι της Μακάμπι Κιριάτ Γκατ. Τον Μάρτιο του 2014, η ομάδα τερμάτησε στην πρώτη θέση στην Εθνική Λίγκα (Βοράς), και ως εκ τούτου κέρδισε την άνοδο στην πρώτη κατηγορία.
Εξωτερικοί σύνδεσμοι
Κατηγορία:Αθλητικοί σύλλογοι Ισραήλ Κατηγορία:Ισραηλινοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 2011
Παρθένιος Β΄
Καταγόταν από τα Ιωάννινα και ήταν ιερομόναχος. Το 1632 εξελέγη Μητροπολίτης Ναυπάκτου και Άρτης και το ίδιο έτος μετετέθη στη Μητρόπολη Ιωαννίνων. Το 1639 εξελέγη Μητροπολίτης Αδριανουπόλεως κατόπιν ενεργειών του πνευματικού του πατέρα, ως τότε Μητροπολίτη Αδριανουπόλεως, Παρθενίου, ο οποίος τότε εξελέγη Οικουμενικός Πατριάρχης. Ζούσε περισσότερο στην Κωνσταντινούπολη, όπου συνδέθηκε με οπαδούς του Κύριλλου Λούκαρι, ιδίως με τον Θεόφιλο Κορυδαλλέα. Στις 8 Σεπτεμβρίου 1644 εξελέγη Οικουμενικός Πατριάρχης με την υποστήριξη των φιλολουκαρικών.
Ήταν φιλοχρήματος και βίαιος και ακολούθησε αντιπαπική πολιτική. Στις 12 Δεκεμβρίου 1644 έστειλε δύο επιστολές σε όλους τους αρχιερείς ζητώντας τους επιπλέον χρήματα για αποπληρωμή των χρεών του Πατριαρχείου, και ορίζοντας να καθαιρείται όποιος αδυνατεί ή αρνείται. Ανέτρεψε και ακύρωσε τις αποφάσεις της Συνόδου του Ιασίου και την λεγόμενη «Ορθόδοξη Ομολογία» του Μητροπολίτη Κιέβου Πέτρου Μογίλα, γεγονός που προκάλεσε την έχθρα του Ηγεμόνα της Μολδοβλαχίας Βασιλείου Λούπου, ο οποίος, ερωτηθείς από τους Τούρκους, ζήτησε να ριχθεί ο Πατριάρχης στη φυλακή. Το 1646 κατήργησε όλες τις πατριαρχικές εξαρχίες και όρισε να αποδοθούν στους πλησιόχωρους αρχιερείς.
Οι αντίπαλοί του κατόρθωσαν να τον καθαιρέσουν τον Νοέμβριο του 1646 και να τον εξορίσουν στην Κύπρο. Καθ'οδόν προς την εξορία κατάφερε να διαφύγει και να μεταβεί στο Ιάσιο, όπου παρέμεινε δύο χρόνια. Στις 29 Οκτωβρίου 1648 επανεξελέγη Πατριάρχης. Στη δεύτερη αυτή, τριετή Πατριαρχία του, ακολούθησε αντίθετη πολιτική, στρεφόμενος εναντίον των καλβινιστών. Το 1649 μάλιστα ζήτησε εγγράφως τη συνδρομή του Αυτοκράτορα Φερδινάνδου Γ΄ εναντίον τους.
Τελικά όμως κατέληξε να έχει πλήθος εχθρών και στις δύο παρατάξεις και στο τέλος να βρεθεί μόνος και ανίσχυρος. Την άνοιξη του 1651, οι Ιησουΐτες, με την υποστήριξη των ηγεμόνων της Βλαχίας και της Μολδαβίας, τον διέβαλαν στο Σουλτάνο Μωάμεθ Δ΄ ότι προβαίνει σε μυστικές συνεννοήσεις με τους Ρώσους. Στις 16 Μαΐου συνελήφθη από Γενίτσαρους, οι οποίοι τον στραγγάλισαν και τον πέταξαν στον Βόσπορο. Οι χριστιανοί περισυνέλεξαν το λείψανό του και το ενταφίασαν στη Μονή Καμαριώτισσας στη Χάλκη.
Πηγές
Κατηγορία:Μητροπολίτες Αδριανουπόλεως Κατηγορία:Μητροπολίτες Ναυπάκτου Κατηγορία:Μητροπολίτες Ιωαννίνων Κατηγορία:Πατριάρχες Κωνσταντινουπόλεως Κατηγορία:Επίσκοποι του 17ου αιώνα
Εθνικός ύμνος του Ουζμπεκιστάν
Ο εθνικός ύμνος της Δημοκρατίας του Ουζμπεκιστάν (στα ουζμπεκικά: O‘zbekiston Respublikasining Davlat Madhiyasi) υφίσταται από τότε που η ασιατική χώρα ήταν σοσιαλιστική δημοκρατία της Σοβιετικής Ένωσης. Μετά την ανεξαρτησία, το 1991, η χώρα δεν είχε προηγούμενο εθνικό ύμνο, με αποτέλεσμα να υιοθετηθεί ο παλιός σοβιετικός ύμνος της σοσιαλιστικής δημοκρατίας, με νέους στίχους. Συνθέτης του παλαιού ύμνου ήταν ο Μουτάλ Μπουράνοφ (Mutal Burhanov) και τους νέους στίχους έγραψε ο Αμπντούλα Αρίποβ (Abdulla Aripov).
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα του Ουζμπεκιστάν
Λάρι Μπερντ
Ο Λάρι Τζο Μπερντ (αγγλικά: Larry Joe Bird, γεννήθηκε 7 Δεκεμβρίου 1956) είναι Αμερικανός πρώην καλαθοσφαιριστής, προπονητής και διοικητικό στέλεχος. Θεωρείται από τους καλύτερους παίκτες στην ιστορία του αθλήματος. Χρυσός Ολυμπιονίκης, τρεις φορές πολυτιμότερος παίκτης της κανονικής περιόδου και τρεις φορές πρωταθλητής του NBA, ακολούθησε σύντομη αλλά επιτυχημένη καριέρα κοντά στο άθλημα μετά την αποχώρησή του από την ενεργό δράση και είναι ο μόνος παίκτης στην ιστορία του NBA που έχει βραβευτεί ως Πολυτιμότερος Παίκτης, Προπονητής της Χρονιάς, και Διοικητικός Παράγοντας της Χρονιάς.
Επιλέχθηκε στο ντραφτ του ΝΒΑ στην έκτη θέση από τους Μπόστον Σέλτικς το 1978 και αγωνίστηκε ως σμολ φόργουορντ και πάουερ φόργουορντ για 13 σεζόν, ενώ συμμετείχε 12 φορές στο NBA All-Star Game.
Αγωνίστηκε σε όλη την επαγγελματική του καριέρα για τους Σέλτικς. Ήταν μέλος της ομάδας Ντριμ Τιμ που κέρδισε το χρυσό μετάλλιο στους Ολυμπιακούς Αγώνες του 1992. Ψηφίστηκε στους 50 κορυφαίους της ιστορίας για την 50ή επέτειο του NBA το 1996 και εισήχθη στο Naismith Memorial Basketball Hall of Fame το 1998 ως παίκτης και το 2011 ως μέλος της Ντριμ Τιμ. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση των 75 χρόνων ιστορίας του.
Πρώτα χρόνια
Γεννήθηκε στο Ουέστ Μπέιντεν, στο Σπρινγκς της Ιντιάνα και μεγάλωσε στην πατρίδα του και τη γειτονική πόλη Φρεντς Λικ, αποκτώντας το παρατσούκλι The Hick from French Lick. Τα οικονομικά προβλήματα απασχολούσαν την οικογένεια Μπερντ σε όλη την παιδική του ηλικία. Σε μια συνέντευξη, που έδωσε στο περιοδικό Sports Illustrated το 1988, ο ίδιος θυμήθηκε πώς η μητέρα του αντιμετώπισε προβλήματα όπως: «αν είχε χρέος στην τράπεζα και χρειαζόμασταν παπούτσια, θα έπαιρνε τα παπούτσια και μετά θα διαπραγματευόταν με την τράπεζα. Δεν θέλω να πω ότι δεν πλήρωσε τα χρέη της, αλλά τα παιδιά του ήταν πάντα πρώτα». Ο μικρός μερικές φορές έζησε με τον παππού και τη γιαγιά του λόγω οικογενειακών πιέσεων. «Το να είσαι φτωχός στην παιδική ηλικία είναι ένα κίνητρο σήμερα», είπε στο αμερικανικό περιοδικό.
Παρά τις σπιτικές δυσκολίες, στη δευτεροετή χρονιά του στο στο γυμνάσιο του Σπρινγκς Βάλει, έγινε ένας από τους καλύτερους παίκτες. Το μπάσκετ ήταν ιδιαίτερα αγαπητό στην πόλη και συχνά οι φίλαθλοι που παρακολουθούσαν τους αγώνες έφταναν τους 1.600 - και ήταν όλοι εκεί για να δουν το Μπερντ. Έφυγε από το σχολείο όντας ο πρώτος σκόρερ στην ιστορία του.
Κολέγιο
Τα τρία χρόνια που ήταν στο πανεπιστήμιο επρόκειτο να περάσουν στο διάσημο Πανεπιστήμιο της Ιντιάνα, το οποίο εκείνη την εποχή είχε το καλύτερο πρόγραμμα μπάσκετ στη χώρα με την εποπτεία του θρυλικού Μπόμπι Νάιτ, αλλά το μέγεθος του ιδρύματος (με πανεπιστημιούπολη με περισσότερους από 33.000 σπουδαστές) αναστάτωσαν το Μπερντ που επέστρεψε στη γενέτειρά του που είχε πληθυσμό περί τους 2.000 κατοίκους. Εκεί, εργάστηκε περιστασιακά σε διάφορα επαγγέλματα και τελικά εντάχθηκε στο μικρότερου κρατικού Πανεπιστημίου της Ιντιάνα. Ήταν άγνωστο πριν αποφασίσει ο Μπερντ να μεταφερθεί εκεί μη έχοντας κερδίσει ποτέ τουρνουά NCAA στην ιστορία τους. Ήταν περίπου η «τρίτη ή τέταρτη» καλύτερη ομάδα στη δική της περιφέρεια. Τους οδηγησε σε ρεκόρ 33–0 καθ' οδόν για τον πρώτο τους αγώνα εθνικού πρωταθλήματος NCAA. Η καριέρα του ήταν θεαματική: έφτασε με την ομάδα του στον τελικό του NCAA εναντίον του Πανεπιστημίου του Μίσιγκαν, όπου εκείνη την εποχή ένας νεαρός με το όνομα Μάτζικ Τζόνσον ήταν ο πρωταγωνιστής που επικράτησε τελικά της αναμέτρησης. Ο Μπερντ κέρδισε πολλά βραβεία σε ατομικό επίπεδο, όπως το περίφημο βραβείο Naismith, εξελέγη Παίκτης της Χρονιάς από το γνωστό αθλητικό περιοδικό Sporting News, δύο φορές μέλος της καλύτερης  ομάδας των πανεπιστημίων, και με μέσο όρο 30,3 πόντους (πέμπτος καλύτερος  στην ιστορία του NCAA), 13,3 ριμπάουντ και 4,3 ασίστ.
NBA
Επιλέχθηκε από τους Μπόστον Σέλτικς στο ντραφτ του ΝΒΑ το 1978 στην έκτη θέση, εκμεταλλευόμενος το γεγονός ότι η σύντομη θητεία του στο Πανεπιστήμιο της Ιντιάνα τον έκανε κατάλληλο ένα χρόνο πριν τελειώσει τις σπουδές του στο Πανεπιστήμιο, προλαμβάνοντας έτσι τις υπόλοιπες ομάδες. Σε αντάλλαγμα ο Ρεντ Άουερμπαχ έπρεπε να περιμένει ένα χρόνο για τον παίκτη, καθώς οι προσπάθειές του να τον πείσει να εγκαταλείψει αμέσως το πανεπιστήμιο ήταν ανεπιτυχείς. Ο Μπερντ υπέγραψε πενταετές συμβόλαιο για 650.000 δολάρια το χρόνο, ρεκόρ για έναν πρωτάρη. Λίγο αργότερα, οι κανόνες θα άλλαζαν, ώστε οι ομάδες να μην μπορούν να επιλέξουν παίκτες που δεν ήταν έτοιμοι να κάνουν το άλμα στο επαγγελματικό πρωτάθλημα. Ο Μπερντ προσωποποίησε τη συνέπεια και την αριστεία σε όλους τους τομείς του παιχνιδιού - ως σκόρερ, ως πασέρ, ως ριμπάουντερ, ως αμυντικός (ειδικά στο να προβλέπει την εξέλιξη των φάσεων), ως ομαδικός παίκτης και, ίσως πάνω από όλα, ως εκτελεστής της τελευταίας στιγμής. Ήταν ένας από τους πρώτους παίκτες στο πρωτάθλημα που εκμεταλλεύτηκε τη γραμμή τριών πόντων που υιοθετήθηκε πρόσφατα. Δεν εντυπωσίαζε με τον τρόπο παιχνιδιού του και οι καλύτερες στιγμές της καριέρας του διακρίνονταν για την ουσία και όχι για το θέαμα. Δεν διέθετε καλό άλμα ούτε ήταν ιδιαίτερα γρήγορος, όμως αυτά τα αντιστάθμισε με το υψηλό επίπεδο νοημοσύνης στον τρόπο παιχνιδιού του.
Αγωνιζόμενος ως πάουερ φόργουορντ, ο αντίκτυπος του Λάρι Μπερντ στους Σέλτικς ήταν άμεσος: η ομάδα, η οποία προήλθε από αρνητικό ρεκόρ 29 νίκες και 53 ήττες τη σεζόν 1978–79 έχοντας μια δεκαετία με συνεχή πτώση, την επόμενη χρονιά πέτυχε 61 νίκες και 21 ήττες, τερματίζοντας ως η ομάδα με καλύτερο ποσοστό κερδισμένων παιχνιδιών. Ο μεγάλος αντίπαλός του στο κολέγιο Μάτζικ Τζόνσον, έγινε επαγγελματίας την ίδια χρονιά με τους Λος Άντζελες Λέικερς, έχοντας μεγάλη μονομαχία για το βραβείο του Πρωτάρη της Χρονιάς, το οποίο τελικά θα έπαιρνε ο Μπερντ. Επιλέχθηκε επίσης για το All-Star Game της σεζόν (κάτι που θα επαναλαμβανόταν στα 12 χρόνια του ως επαγγελματίας). Ήταν πρώτος στους Σέλτικς στο σκοράρισμα (21,3 πόντοι ανά αγώνα), στα ριμπάουντ (10,4), στα κλεψίματα (143) και στα αγωνιστικά λεπτά (2.955), όντας δεύτερος σε ασίστ (4,5) και σουτ τριών πόντων (58). Αν και η ομάδα του ηττήθηκε στους τελικούς της Ανατολικής Περιφέρειας από τους Φιλαδέλφεια 76ερς, επιβεβαιώθηκε ότι η ομάδα της Βοστώνης ήταν έτοιμη για μελλοντικές ημέρες δόξας.
Την επόμενη χρονιά οι Σέλτικς θα αποκτούσαν τον σέντερ Ρόμπερτ Πάρις και την τρίτη επιλογή στο ντραφτ του 1980, σε συναλλαγή με τους Γκόλντεν Στέιτ Ουόριορς, οι οποίοι σε αντάλλαγμα έλαβαν την πρώτη και 13η επιλογή επιλογής στο ντραφτ. Καθώς οι Ουόριορς επέλεξαν τον Τζο Μπάρι Κάρολ και οι Γιούτα Τζαζ επέλεξαν τον Ντάρελ Γκρίφιθ στη δεύτερη θέση, οι Σέλτικς επέλεξαν τον πάουερ φόργουορντ του Πανεπιστημίου της Μινεσότα, Κέβιν ΜακΧέιλ. Με το Μπερντ να αγωνίζεται πλέον ως σμολ φόργουορντ, οι προσθήκες των Πάρις και ΜακΧέιλ επέτρεψαν στη Βοστόνη να έχει ίσως την καλύτερη τριάδα ψηλών στο πρωτάθλημα.
Με το προσωνύμιο «ο μεγάλος λευκός», στη δεύτερη σεζόν του ο Μπερντ οδήγησε την ομάδα του πίσω στα πλέι οφ, όπου θα συναντούσε ξανά την ομάδα της Φιλαδέλφεια στους τελικούς της Περιφέρειας. Αφού ανέτρεψαν το 3–1 εναντίον τους, οι Σέλτικς έφτασαν στον τελικό, όπου θα νικούσαν τους Χιούστον Ρόκετς, αποτελώντας τον πρώτο τίτλο από τους τρεις που θα έπαιρνε ο Μπερντ στην καριέρα του. Η άφιξη των Μπερντ και Τζόνσον αναζωογόνησε το NBA, ένα πρωτάθλημα σε μικρές ώρες λόγω της χαμηλής τηλεθέασης. Η αγωνιστική αντιπαράθεση των δύο, που ξεκίνησε από τα πανεπιστήμια τους, συνεχίστηκε στον επαγγελματικό τομέα, ανεβάζοντας τις ομάδες τους στην κορυφή. Έτσι, ενώ ο Μπερντ κέρδισε τον τίτλο το 1981, ο Τζόνσον έκανε το ίδιο το 1980 και το 1982. Σε όλη την αντίστοιχη επαγγελματική τους σταδιοδρομία, συνέπεσαν σε τρεις ακόμη τελικούς. Ήταν τέτοια η αντιπαλότητά τους που η τηλεθέαση στους αγώνες τους αυξήθηκε κατακόρυφα. Με την προσωπικότητά τους σφράγισαν μια δεκαετία που αναζητούσε την ανάκαμψη από την κάμψη της προηγούμενης. Το 1982 ο Μπερντ ήταν ο πολυτιμότερος παίκτης του NBA All-Star Game εκείνης της χρονιάς έχοντας 19 πόντους, 12 ριμπάουντ στη νίκη της Ανατολής με 120–118. Στις 30 Μαρτίου 1983 σημείωσε 53 πόντους σε αγώνα με αντίπαλο τους Ιντιάνα Πέισερς (νίκη των Σέλτικς με 142–116), επίδοση ρεκόρ στην κανονική περίοδο στην ιστορία της ομάδας.
Το 1984 οι Σέλτικς κέρδισαν τους Λέικερς στον έβδομο και τελευταίο αγώνα του τελικού, νικώντας με 111–102. Ο Μπερντ είχε μέσο όρο 27 πόντους και 14 ριμπάουντ κατά τη διάρκεια της σειράς, κερδίζοντας το βραβείο MVP των τελικών. Αξιομνημονευτο είναι το καλάθι του με μακρινό σουτ στο τέταρτο παιχνίδι των τελικών με το σφύριγμα της λήξης. Αναδείχθηκε επίσης πολυτιμότερος παίκτης (MVP) της κανονικής περιόδου με μέσο όρο 24,2 πόντους, 10,1 ριμπάουντ και 6,6 ασίστ ανά παιχνίδι. Στις 12 Μαρτίου 1985 σημείωσε ρεκόρ καριέρας με 60 πόντους στη Νέα Ορλεάνη με αντίπαλο τους Ατλάντα Χοκς στη νίκη με 115–126 έχοντας 22 στα 36 σουτ εντός πεδιάς, 15 στις 15 βολές και ακόμα 7 ριμπάουντ. Τη χρονιά εκείνη οι Σέλτικς είχαν 63 νίκες (τις περισσότερες στο πρωτάθλημα με το πλεονέκτημα έδρας μαζί τους), ο τελικός μεταξύ των δυο ομάδων επαναλήφθηκε, αλλά αυτή τη φορά ήταν οι Λέικερς που πήραν τη νίκη σε έξι αγώνες, όμως ο Μπερντ αναδείχθηκε και πάλι MVP της σεζόν έχοντας 28,7 πόντους, 10,5 ριμπάουντ και 6,6 ασίστ ανά αγώνα. Την επόμενη χρονιά οι Σέλτικς θα ολοκλήρωναν και πάλι μια εξαιρετική σεζόν, με τη βοήθεια του έμπειρου σέντερ Μπιλ Ουόλτον. Η ομάδα επέστρεψε στους τελικούς του 1986, αν και αυτή τη φορά δεν αντιμετώπισαν τους Λέικερς, ηττημένους στον τελικό της Δυτικής Περιφέρειας από τους Χιούστον Ρόκετς. Οι Σέλτικς του 1986, που ολοκλήρωσαν την κανονική περίοδο με ρεκόρ 67 νικών και μόνο 15 ήττες, θεωρούμενη ως μια από τις πέντε καλύτερες στην ιστορία του ΝΒΑ. Σημείωσαν 38 συνεχόμενες νίκες στην έδρα τους, επίδοση τότε ρεκόρ στην ιστορία του ΝΒΑ. Οι ψηλοί της Βοστόνης επικρατήσαν των διδύμων πύργων του Χιούστον Χακίμ Ολάζουον και Ραλφ Σάμσον σε έξι αγώνες. Ο Μπερντ στον έκτο αγώνα σημείωσε τριπλ νταμπλ (29 πόντους, 11 ριμπάουντ και 12 ασίστ) και ονομάστηκε ξανά MVP των τελικών, έχοντας σημείωσε μέσο όρο τριπλ νταμπλ στη σειρά: 24 πόντους, 10 ριμπάουντ και 10 ασίστ. Πέτυχε επίσης το τρίτο συνεχόμενο βραβείο MVP του NBA, έχοντας μέσους όρους 25,8 πόντους, 9,8 ριμπάουντ, 6,8 ασίστ ανά αγώνα, κάτι που είχαν πετύχει μόνο οι κορυφαίοι του παρελθόντος Μπιλ Ράσελ και Ουίλτ Τσάμπερλεϊν, και έκτοτε δεν επαναλήφθηκε. Σε αυτά τα τρία χρόνια είχε μέσο όρο στα πλέι οφ 26,5 πόντους, 9,9 ριμπάουντ και 6,5 ασίστ ανά αγώνα.
thumb|Σε προσπάθειά του το 1986
Το 1987 οι Σέλτικς θα έκαναν την τελευταία τους εμφάνιση στους τελικούς της εποχής εκείνης, νικώντας τις προηγούμενες σειρές όχι χωρίς δυσκολίες απέναντι τους Μιλγουόκι Μπακς και Ντιτρόιτ Πίστονς, αλλά φτάνοντας  στους τελικούς. Πληγωμένοι από τραυματισμούς, έχασαν από τους Λέικερς με 4–2, οι οποίοι είχαν κυριαρχήσει στην κανονική περίοδο με 65 νίκες. Το επόμενο έτος οι Σέλτικς έχασαν από τους Ντιτρόιτ Πίστονς στους τελικούς της Ανατολικής Περιφέρειας. Το 1988 ο Μπερντ είχε την καλύτερη σεζόν του στατιστικά, έχοντας κατά μέσο όρο 29,9 πόντους, 9,3 ριμπάουντ και 6,7 ασίστ ανά παιχνίδι, αλλά για πρώτη φορά σε τέσσερα χρόνια οι Σέλτικς δεν κατάφεραν να φτάσουν στους τελικούς, χάνοντας σε έξι αγώνες από τους πολύ έμπειρους Πίστονς στους τελικούς της Ανατολικής Περιφέρειας. Ο Μπερντ ξεκίνησε τη σεζόν 1988–89, αλλά την τελείωσε πολύ γρήγορα αφού έπαιξε μόνο έξι παιχνίδια. Ένας σοβαρός τραυματισμός στη φτέρνα τον έκανε να υποβληθεί σε χειρουργική επέμβαση, χάνοντας το υπόλοιπο της σεζόν. Ομως, οι εμφανίσεις της ομάδας δεν ήταν καλές σε αυτά γνωρίζοντας τέσσερις ήττες. Επέστρεψε την επόμενη χρονιά, αλλά με προβλήματα στην πλάτη, και με μια ομάδα των Σέλτικς ολοένα και πιο γερασμένη. Παρ' όλα αυτά, διατήρησε την ικανότητά του ως παίκτης πρώτης γραμμής. Τη σεζόν 1989–90 σημείωσε το τρίτο μεγαλύτερο σερί ελεύθερων βολών στην ιστορία του NBA, ευστοχώντας 71 συνεχόμενες προσπάθειες. Τα τελευταία τρία χρόνια του ως επαγγελματίας, είχε κατά μέσο όρο 20 πόντους, 9 ριμπάουντ και 7 ασίστ ανά παιχνίδι, ευστοχόντας περισσότερο από το 45 % εντός πεδιάς και οδηγούσε την ομάδα του κάθε χρονιά στα πλέι οφ.
Λόγω των χρόνιων προβλημάτων στην πλάτη του, αποσύρθηκε ως παίκτης το 1992. Έκλεισε την επαγγελματική του σταδιοδρομία με μέσο όρο 24,3 πόντους, 10 ριμπάουντ και 6,3 ασίστ. Κατά τη διάρκεια της καριέρας του, πέτυχε 69 τριπλ νταμπλ (59 στην κανονική περίοδο και 10 στα πλέι οφ), που τον κατέτασσαν τέταρτο στην μέχρι τότε ιστορία, πίσω από τους Όσκαρ Ρόμπερτσον, Μάτζικ Τζόνσον και Ουίλτ Τσάμπερλεν τη στιγμή της αποχώρησής του. Στους αγωνιστικούς χώρους έμεινε στη μνήμη των αντιπάλων του, όχι μόνο για τα επιτεύγματά του, αλλά και ως ετοιμόλογος, προκλητικός μιλώντας σε αυτούς και είρωνας, χωρίς να περνά τα αποδεκτά όρια.
Διεθνής καριέρα
Ο Μπερντ ήταν μέλος της Εθνικής ομάδας των Ηνωμένων Πολιτειών που συμμετείχε στους Ολυμπιακούς Αγώνες της Βαρκελώνης το 1992, γνωστής ως Ντριμ Τιμ, καθώς είχε μεταξύ των παικτών της, εκτός από τον ίδιο τον Μπερντ, θρύλους από την ιστορία του ΝΒΑ όπως οι Μάικλ Τζόρνταν, Μάτζικ Τζόνσον, Τσαρλς Μπάρκλεϊ, και Καρλ Μαλόουν. Ήταν η πρώτη φορά που οι Ηνωμένες Πολιτείες έστειλαν ομάδα αποτελούμενη από επαγγελματίες παίκτες κατακτώντας εύκολα το χρυσό μετάλλιο. Ο Μπερντ θεωρούνταν μέλος της βασικής πεντάδας μαζί με τους Τζόνσον, Τζόρνταν, Μαλόουν και Γιούιν, όμως τα προβλήματα τραυματισμού περιόρισαν τη συμμετοχή του έχοντας μέσο όρο 8,4 πόντους ανά αγώνα. Μόνο στο παιχνίδι με τη Γερμανία ξεπέρασε σε συμμετοχή το ήμισυ του παιχνιδιού πετυχαίνοντας 19 πόντους. Πρωτύτερα με την ομάδα είχε κατακτήσει και το Αμερικανικό Πρωτάθλημα Καλαθοσφαίρισης.
Μετά την αποχώρησή του από την ενεργό δράση
Μετά το τέλος της καριέρας του, οι Σέλτικς προσέλαβαν τον Μπερντ ως βοηθό ειδικής ομάδας στα γραφεία του συλλόγου, μια θέση που κατείχε το διάστημα 1992–97. Εκείνη τη χρονιά, παρόλο που δεν είχε προηγούμενη εμπειρία, δέχθηκε τη δουλειά προπονητή στους Ιντιάνα Πέισερς. Στις τρεις σεζόν του ως προπονητής, η ομάδα του πέτυχε 147 νίκες και 67 ήττες. Στην πρώτη του σεζόν κέρδισε το βραβείο του προπονητή της χρονιάς στο ΝΒΑ. Δύο χρόνια αργότερα το 2000, η ​​ομάδα του έπαιξε στους τελικούς του NBA, μετά τον οποίο ο Μπερντ παραιτήθηκε από τη θέση του προπονητή.
Ωστόσο, το 2003 προσλήφθηκε ξανά από την ομάδα της Ιντιανάπολις, στην προκειμένη περίπτωση για να υπηρετήσει ως αθλητικός διευθυντής (πρόεδρος των επιχειρήσεων), θέση που κράτησε μέχρι το 2017. Κατά τη διάρκεια αυτής της περιόδου, τη σεζόν 2011–12 ο Μπερντ αναδείχθηκε Στέλεχος της Χρονιάς στο ΝΒΑ. Το 2022 ολοκλήρωσε τη συνεργασία του με την ομάδα.
Στατιστική
Μέσοι Όροι ανά σεζόν (κανονική περίοδος)
Πηγή: Basketball reference
Τίτλοι και διακρίσεις
Ως παίκτης
Ως προπονητής
Ως στέλεχος
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Αμερικανοί προπονητές καλαθοσφαίρισης Κατηγορία:Καλαθοσφαιριστές Μπόστον Σέλτικς Κατηγορία:Αμερικανοί Ολυμπιονίκες Κατηγορία:Ολυμπιονίκες της καλαθοσφαίρισης Κατηγορία:Καλαθοσφαιριστές στους Θερινούς Ολυμπιακούς Αγώνες 1992 Κατηγορία:Καλαθοσφαιριστές All-Star Game (NBA) Κατηγορία:Εισαχθέντες στο Naismith Memorial Basketball Hall of Fame Κατηγορία:Καλαθοσφαιριστές Εθνικής Ηνωμένων Πολιτειών Αμερικής Κατηγορία:Σμολ φόργουορντ Κατηγορία:Πάουερ φόργουορντ
Μουσείο Φωτογραφίας Θεσσαλονίκης
Το Μουσείο Φωτογραφίας Θεσσαλονίκης βρίσκεται στην πόλη της Θεσσαλονίκης. Από την ίδρυσή του το 1997, έως τη σημερινή του μορφή σε διαμορφωμένο μουσειακό χώρο εντός του λιμανιού της Θεσσαλονίκης, αποτελεί σημείο αναφοράς του πολιτισμού και της ιστορίας της πόλης. Από το 2006 έως το 2014, όλες τις δράσεις του μουσείου έχουν επισκεφτεί πάνω από 1.000.000 άτομα ενώ έχουν διοργανωθεί πάνω από 360 εκθέσεις σε 26 πόλεις της Ελλάδας και του εξωτερικού.
Από την ίδρυσή του στο τελικό του σχήμα
Το 1987 ιδρύθηκε με ιδιωτική πρωτοβουλία του αρχιτέκτονα και φωτογράφου Άρι Γεωργίου, του φωτογράφου και λαογράφου Γιάννη Βανίδη και του ακαδημαϊκού και συντηρητή Απόστολο Μαρούλη το Ελληνικό Μουσείο Φωτογραφίας. Με αυτό τον τρόπο δημιουργήθηκε μια πρώτη φωτογραφική συλλογή, η οποία θα αποτελούσε τη βάση για την ίδρυση ενός μελλοντικού Μουσείου Σύγχρονης Φωτογραφίας. Απέκτησε τη σημερινή του μορφή το 1997 με νόμο του κράτους (Νόμος 2557/1997) ως νομικό πρόσωπο και το 1998 αποτέλεσε το πρώτο έτος λειτουργίας υπό το νέο καθεστώς με διευθυντή τον Άρι Γεωργίου, υπό την εποπτεία του Υπουργείου Πολιτισμού το οποίο έχει την ευθύνη του διορισμού της διοίκησης του μουσείου.Διοικείται από τον διευθυντή, ο οποίος έχει τετραετή θητεία και τοποθετείται από το Υπουργείο Πολιτισμού. Η δράση του εποπτεύεται από πενταμελή εφορία η οποία διορίζεται και αυτή από το αρμόδιο υπουργείο.
Από το 2001 το Μουσείο Φωτογραφίας στεγάζεται στον πρώτο όροφο της Αποθήκης Α΄ στο Λιμάνι της Θεσσαλονίκης ενώ με ειδική ρύθμιση του Νόμου 2947/ 2001 διέπεται από νομικό καθεστώς διαχειριστικής, οικονομικής, λειτουργικής και οργανωτικής αυτοτέλειας. Τον Απρίλιο του 2017 δημιουργήθηκε ο ενιαίος Μητροπολιτικός Οργανισμός Μουσείων Εικαστικών Τεχνών Θεσσαλονίκης (MOMus) υπό τον οποίο συνενώθηκαν το Κρατικό Μουσείο Σύγχρονης Τέχνης µε τα ιδιαίτερα τµήµατά του - το Κέντρο Σύγχρονης Τέχνης Θεσσαλονίκης και το Μουσείο Φωτογραφίας Θεσσαλονίκης - και το Μακεδονικό Μουσείο Σύγχρονης Τέχνης.
Το 2018 ολοκληρώθηκε η συνένωση των συνολικά πέντε εικαστικών µουσείων της Θεσσαλονίκης. Πρόκειται για έναν καινοτόµο οργανισµό που αποτελεί µοντέλο για τη λειτουργία αντίστοιχων πολιτιστικών φορέων της χώρας και υπό την ονοµασία Μητροπολιτικός Οργανισµός Μουσείων Εικαστικών Τεχνών Θεσσαλονίκης (MOMus) συστεγάζει πλέον το Κρατικό Μουσείο Σύγχρονης Τέχνης (µετονοµασµένο σε Μουσείο Μοντέρνας Τέχνης-Συλλογή Κωστάκη), το Μακεδονικό Μουσείο Σύγχρονης Τέχνης (µετονοµασµένο σε Μουσείο Σύγχρονης Τέχνης-Συλλογές Κρατικού Μουσείου Σύγχρονης Τέχνης και Μακεδονικού Μουσείου Σύγχρονης Τέχνης), το Κέντρο Σύγχρονης Τέχνης Θεσσαλονίκης (ως Πειραµατικό Κέντρο Τεχνών πλέον), αλλά και το Μουσείο Φωτογραφίας Θεσσαλονίκης καθώς και το Μουσείο Aλεξ Μυλωνά (που διατηρούν τις επωνυµίες τους).
Δράσεις του Μουσείου
Το μουσείο, πέρα από το μουσειακό του χαρακτήρα (συλλογή και μελέτη φωτογραφιών καλλιτεχνικής αξίας, δημιουργία οργανωμένου αρχείου κλπ), προβαίνει σε εκδόσεις βιβλίων, διοργανώνει διάφορες δράσεις (εκπαιδευτικά προγράμματα, ξεναγήσεις, εκθέσεις, διαλέξεις κλπ) και φεστιβάλ ενώ συμμετέχει και σε αντίστοιχες δράσεις άλλων φορέων με σκοπό την προαγωγή και την προβολή του μέσου της φωτογραφίας έχοντας θεσπίσει από κοινού με το Cedefop (Ευρωπαϊκό Κέντρο για την Ανάπτυξη της Επαγγελματικής Εκπαίδευσης και Κατάρτισης στην Ευρωπαϊκή Ένωση) διεθνές βραβείο φωτογραφίας.
Στο μουσείο υπάρχουν επίσης εκπαιδευτικά προγράμματα σχετικά με την ιστορία της φωτογραφίας και τις τεχνικές που ακολουθούνται. Επιπροσθέτως το ίδιο το μουσείο ως πολιτιστικός φορέας έχει πραγματοποιήσει δεκάδες εκδόσεις βιβλίων με αντικείμενο την εικόνα. Από το 2008, διοργανώνει το διεθνές φεστιβάλ φωτογραφίας «Photobiennale» (μετεξέλιξη του ετήσιου εικοσαετούς φεστιβάλ Photosynkyria) στο οποίο εκτίθενται έργα τόσο καταξιωμένων, όσο και νέων δημιουργών, πραγματοποιούνται παράλληλες δράσεις, ενώ απονέμεται το βραβείο συμμετοχής «Thessaloniki Photomuseum/ CEDEFOP Award» σε συνεργασία με το Ευρωπαϊκό Κέντρο για την Ανάπτυξη της Επαγγελματικής Εκπαίδευσης και Κατάρτισης (CEDEFOP).
Τον Μάιο του 2010 και στο πλαίσιο της PhotoBiennale, το μουσείο κατάφερε να παρουσιάσει μια ιστορική έκθεση φωτογραφίας σε ένα μοναδικό ιστορικό μνημείο της Θεσσαλονίκης, τη Ροτόντα, η οποία ήταν κλειστή επί χρόνια (άνοιγε μόνο για θρησκευτικές εκδηλώσεις). Η έκθεση συγκέντρωσε 60.000 επισκέπτες από όλο τον κόσμο.
Σε έρευνα που πραγματοποιήθηκε το 2014, το Μουσείο Φωτογραφίας αναδείχτηκε το πιο δημοφιλές μουσείο της πόλης.
Αρχείο - Συλλογές
Τα αρχεία και οι συλλογές του μουσείο αποτελούνται από 100.000 περίπου αντικείμενα. Το Μουσείο Φωτογραφίας έχει στην κατοχή του εννιά ιστορικά αρχεία φωτογράφων και συλλεκτών (όπως οι Φρεντερίκ Μπουασονά, Ντανιέλ Μποντ-Μποβί, Νέλλης Σουγιουλτζόγλου, Δημήτρη Λέτσιου, Σωκράτη Ιορδανίδη, Κώστα Μπαλάφα, Γιάννη Στυλιανού, Γιάννη Μέγα και Άγγελου Παπαϊωάννου) αλλά και συλλογές που αποκτήθηκαν μέσω αγορών και δωρεών που περιλαμβάνουν περίπου 5.000 φωτογραφικά έργα 300 Ελλήνων αλλά και ξένων δημιουργών που καλύπτουν μια χρονική περίοδο από τη δεκαετία του 1970 μέχρι το σήμερα.